Trupa AC/DC se reunește după patru ani de pauză și lansează album nou.
Rockerii de la AC/DC se reunesc după 4 ani de pauză şi anunţă un nou album. Albumul, numit PWRUP, vine la 6 ani de la ultimul material AC/DC. Malcom Young, unul dintre fondatorii trupei, a murit în 2017.
AC/DC s-au întors! Au confirmat revenirea în trupă a solistului, a toboşarului şi a basistului. Solistul Brian Johnson plecase din trupă în urmă cu 4 ani, din cauza unor probleme cu auzul. Toboşarul Phil Rudd a avut probleme cu drogurile şi cu poliţia, iar basistul Cliff Williams anunțase acum 4 ani că iese la pensie. După luni de speculaţii, rockerii au anunţat într-un final şi noul album, "Power Up". Ultimul material lansat de AC/DC a fost "Rock Or Bust", din 2014, care nu s-a bucurat însă de prea mare succes.